На основу Решења стечајног судије Привредног суда у Београду, Ст.3449/2012 од 21.01.2013. године, а у складу са чланoвима 131., 132., и 133., Закона о стечају («*Службени гласник Републике Србије» број 104/2009*), Националним стандардом број 5 – Национални стандард о начину и поступку уновчења имовине стечајног дужника («*Службени гласник Републике Србије» број 13/2010*), и на основу Одлуке Одбора поверилаца од 31.03.2015. године и 18.06.2015.године стечајни управник стечајног дужника

**SCT&CG Mоntaža a.d. у стечају**

**Београд-Железник, Jугословенска 2/13а,**

**матични број 20289805, ПИБ 105010914**

**ОГЛАШАВА**

**Продају стечајног дужника као правног лица**

**јавним прикупљањем понуда**

|  |  |  |
| --- | --- | --- |
| **Најважнија имовина стечајног дужника** | **Процењена вредност (дин.)** | **Депозит (дин.)** |
| |  | | --- | | **- Објекти који се налазе на КП 2350/1 КО Железник, укупне површине 22.430 м2, уписани у лист непокретности бр.5045 (пословна зграда за коју није утврђена делатност-административни део, производни део-хала, површине 15.903,00 м2, реконструкција извршена 2009. године; моделарница са анексом, површине 224,79 м2, реконструкција извршена 1960. године; трафо станица 35/6, површине 1.726,00 м2, реконструкција извршена 1960. године; ресторан друштвене исхране, површине 648,00 м2, реконструкција извршена 1960. године; термоенергетски комплекс, површине 558,00 м2, реконструкција извршена 1979. године; гасара-плинара, површине 453,00 м2, реконструкција извршена 1980. године; гардероба са канцеларијама, површине 1.020,00 м2, година изградње/ реконструкције 2009. године; магацин резервних итд.)** | | **1.218.510.619,00** | **243.702.123,80** |

(*Напомена: Списак целокупне имовине стечајног дужника, као и статус исте, детаљно је приказан у Продајној документацији)*

Процењенa вредност ниje минимално прихватљивa вредност, нити je на који други начин обавезујућa или опредељујућa за понуђача приликом одређивања висине понуде.

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од **100.000,00 динара.** Профактура се може преузети сваког радног дана у периоду од 9h до 15h часова у просторијама стечајног дужника, на адреси Београд - Уралска бр.9, први спрат, канцеларија бр. 117. Рок за откуп продајне документације је 29.03.2016.године.
2. уплате **депозит** у износу **243.702.123,80 динара**, на текући рачун стечајног дужника број: **205-203730-95 код „Комерцијалне банке” А.Д. Београд** или положе неопозиву првокласну банкарску гаранцију наплативу на први позив, најкасније **3 радна дана** пре одржавања продаје (рок за уплату депозита је **01.04.2016.године.)**. У случају да се као депозит положи првокласна банкарска гаранција, оригинал исте се, ради провере, мора доставити искључиво лично стечајном управнику, Београд, Уралска бр. 9, први спрат, канцеларија бр. 117, најкасније **01.04.2016**.године до 16.00 часова по београдском времену (GMT+1). Банкарска гаранција мора имати **рок важења до 01.05.2016. године**. У обзир ће се узети само банкарске гаранције које пристигну на назначену адресу у назначено време.
3. потпишу Изјаву о губитку права на враћање депозита. Изјава чини саставни део продајне документације.

Стечајни дужник се купује у виђеном стању, а његова имовина може се разгледати након откупа продајне документације, сваким радним даном од 8:00 до 15:00 часова, а најкасније до 29.03.2016. године, уз претходну најаву стечајном управнику.

Стечајном управнику се **најкасније 3 радна дана** пре одржавања продаје, односно најкасније до **01.04.2016. године**, доставља: Пријава за учешће на јавном прикупљању понуда са изјавом о губитку права на повраћај депозита, потписанe лично или од стране овлашћеног лица, са доказoм да је у питању овлашћено лице, копија банкарске гаранције или фотокопија доказа о уплати депозита. Учесник који предаје пријаву за правно лице, стечајном управнику доставља и извод из регистрације АПР-а и ОП образац, у случају конзорцијума, поред напред наведених доказа за сваког члана, доставља се и фотокопијa уговора о конзорцијуму и фотокопијa овлашћења за заступање конзорцијума.

**Понуде се достављају искључиво лично - директно стечајном управнику, најкасније до 06.04.2016. године до 11:45 часова, на адресу ул.** **Уралска бр. 9 , први спрат, канцеларија бр. 117, Београд.**

Прихватају се искључиво понуде у **запечаћеним / затвореним ковертама са назнаком на коверти** **''Понуда- НЕ ОТВАРАТИ -продаја стечајног дужника Привредно друштво за проиводњу и монтажу SCT&CG Mоntaža a.d. у стечају, Београд, као правног лица''**. **Понуде које не стигну у прописаном року и на означену адресу, које не садрже јасно одређен износ или се позивају на неку другу понуду или на услове који нису у огласу и продајној документацији су неважеће и неће се узимати у разматрање.**

**Запечаћена / затворена коверта са понудом треба да садржи:**

- безусловну понуду, уз навођење јасно одређеног износа на који понуда гласи;

- пријаву за учешће на јавном прикупљању понуда са изјавом о губитку права на повраћај депозита, потписанe лично или од стране овлашћеног лица, са доказoм да је у питању овлашћено лице, фотокопијa банкарске гаранције или фотокопијa доказа о уплати депозита.. Учесник који предаје пријаву за правно лице, доставља и извод из регистрације АПР-а и ОП образац, a у случају конзорцијума, поред напред наведених доказа за сваког члана, доставља се и фотокопијa уговора о конзорцијуму и фотокопијa овлашћења за заступање конзорцијума.

Стечајни управник на свакој коверти уписује тачно време пријема понуде и издаје потврду потенцијалном купцу о пријему. Усмене понуде стечајни управник не узима у разматрање.

Јавно отварање понуда одржаће се дана **06.04.2016. године у 12:00 часова** на адреси **Београд, Уралска бр. 9 , први спрат, канцеларија бр. 117,**  у присуству Комисије формиране одлуком стечајног управника и уз присуство представника свих понуђача. Ако отварању понуда присуствује понуђач лично, потребно је да исти поседује и пружи на увид доказ о идентитету (важећа лична карта или пасош). У случају да понуђача заступа овлашћено лице, потребно је да исто лице приложи **оригинал пуномоћја (овереног пред судом)** за заступање на јавном отварању писмених понуда.

**Позивају се чланови Одбора поверилаца да присусутвују отварању понуда.**

Стечајни управник отвара понуде тако што:

1. чита правила отварања писмених понуда,
2. отвара писмене понуде,
3. уписује у регистар понуда износ одређен у свакој понуди, имовину на коју се понуда односи, као и потврду о уплаћеном депозиту, односно положеној банкарској гаранцији,
4. одржава ред на јавном отварању понуда,
5. потписује записник.

**У складу са Националним стандардом број 5, стечајни управник је дужан, ако највиша достављена понуда износи мање од 50 % процењене вредности, пре прихватања такве понуде затражи сагласност Одбора поверилаца.**

Стечајни управник ће у року од 15 дана од дана отварања понуда, свим понуђачима који су поднели понуде послати обавештење о проглашеном најуспешнијем понуђачу и висини прихваћене понуде. Купопродајни уговор се потписује у **року од 3 радна дана** од проглашења најуспешнијег понуђача, под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене у року од **8 дана** од дана потписивања Уговора. Тек након уплате купопродајне цене и добијања потврде од стране стечајног дужника о извршеној уплати у целости, исти стиче право својине над предметом продаје.

Свако лице које је стекло право на учешће у складу са условина прописаним овим огласом, губи право на депозит у складу са Изјавом о губитку права на враћање депозита.

Стечајни управник ће без одлагања вратити положени депозит/банкарску гаранцију сваком понуђачу чија понуда буде одбијена у року од 3 радна дана од проглашења најуспешнијег понуђача.

**Порези се додају на постигнуту купопродајну цену и падају на терет купца.**

Особа за контакт - овлашћено лице: стечајни управник Мирко Боровчанин, контакт телефони: 011/277-3023; 011/277-4212 или 063/201-766.